
[bookmark: START]Notat til årlige drøftinger om midlertidighet – Institutt for klinisk medisin (Klinmed)
Institutt for klinisk medisins (Klinmeds) 887 ansatte utgjør pr 1.10.2024 548 årsverk, herav 385 årsverk i vitenskapelige stillingsgrupper og 163 årsverk i tekniske og administrative stillingsgrupper. (Data hentet fra SAP-rapporten S_AHR_61016362 per 1.10.2024). 
Midlertidighetsdataene fra Tableau (UiO årsverk / midlertidighet) viser at 37.9 % av de vitenskapelige stillingene og 10.9 % av de teknisk-administrative stillingene ved Klinmed er midlertidig (data per 1.10.2024). Informasjon om rekrutteringsstillinger og midlertidige professor II-stillinger inngår slik vi leser det ikke i dette tallgrunnlaget.
Kommentar: Vi er usikre på hvilke stillinger som inngår i tallgrunnlaget for midlertidighetstallene i Tableau. Særlig gjelder dette usikkerhet knyttet til hvorvidt ansatte i fast stilling som professor II er tatt med når man har beregnet midlertidigheten for de vitenskapelige stillingene. 
I tillegg til stillinger som i sin natur er midlertidige iht. lov, regelverk og avtaler (rekrutteringsstillinger som stipendiater og postdoktorer samt praksisarbeid), benytter Klinmed seg av midlertidige ansettelser hovedsakelig ved behov knyttet til:
· Forskerstillinger knyttet til SFFer, K.G. Jebsen senter eller annet prosjekt med tidsavgrenset forskningsaktivitet og finansiering.
· Universitetslektorer og førsteamanuenser på vikarhjemmel for å ivareta undervisningsoppgaver i forbindelse med utlysning av fast stilling.
· Ulike vikariater for faste ansatte ved fravær, f.eks. langvarig sykefravær eller foreldrepermisjon.
· Tekniske og administrative stillinger/ støttefunksjoner i tidsbegrensede oppgaver knyttet til ekstern finansiert sentervirksomhet og tidsbegrensede prosjektoppgaver.   
Kommentarer til utviklingen av midlertidighet ved Klinmed
Tallene baserer seg på nøkkeltallsrapportene i Tableau for midlertidighet, med data datert 1.10.2024. 
Vitenskapelige ansatte:
· 37.9 % midlertidighet for denne stillingsgruppen utgjør 66.1 årsverk. 
· 44.9 årsverk er eksternfinansiert, 21.2 årsverk er basisfinansiert.
· Forskerstillingene SKO 1109 og SKO 1108 utgjør til sammen 85.5 % (56.5 årsverk) av de midlertidige vitenskapelige ansatte.
· Universitetslektorer utgjør 11.2 %. 
Kjønnsfordeling for midlertidighet: 58% kvinner (38.4 årsverk), 42 % menn (27.7 årsverk).
Hjemmelsgrunnlag for midlertidig ansettelse i vitenskapelige stillinger:
· Arbeid av midlertidig karakter: 55.9 årsverk (84.6 % av alle vit midl.)
· Vikariat: 8.1 årsverk (12.3 % av alle vit midl.)
· Uforutsett behov: 1 årsverk (1.5 % av alle vit midl.)

Teknisk-administrativt ansatte: 
· 10.9 % midlertidighet for denne stillingsgruppen utgjør 16.9 årsverk
· 7.9 årsverk er eksternfinansiert, 9 årsverk er basisfinansiert.
Kjønnsfordeling for midlertidighet: 88% kvinner (14.8 årsverk), 12 % menn (2 årsverk).
Hjemmelsgrunnlag for midlertidig ansettelse T/A:
· Arbeid av midlertidig karakter: 6.2 årsverk (36.5 %)
· Vikariat: 5.4 årsverk (32 %) 
· Praksisarbeid: 4 årsverk (23.8 %)
· Uforutsett behov: 1 årsverk (5.9 %)



Midlertidighet (angitt i prosent) i perioden 2022-2024
	
	2022
	2023
	2024

	Vitenskapelig
	41.4 %
	37 %
	37.9 %

	Teknisk-administrativ
	15.3 %
	12.4 %
	10.9 %



Midlertidigheten for de vitenskapelige stillingene ligger på et høyt nivå. Det har vært noe nedgang siden 2022, men tall fra 2024 viser 0.9 prosentpoengs økning fra 2023 til 2024. For de teknisk-administrative stillingene ser vi en jevn nedgang fra 2022 frem til 2024. Det er 4.4 prosentpoeng lavere midlertidighet for denne stillingsgruppen i 2024 enn det var i 2022. Videre var det 1.5 prosentpoengs nedgang i midlertidighet fra 2023 til 2024 for de teknisk-administrative. 
Klinmed har i 2024 hatt et økt fokus på å få ned midlertidigheten. Som eksempel ble det sendt ut en epost fra Instituttleder i august 2024 til alle Klinmeds ledere hvor det ble presisert at hovedregelen er utlysning av stilling og fast ansettelse. Klinmed har også hatt større fokus på at enhetene må argumentere godt for midlertidighet når de anmoder om slike ansettelser. Videre ble det under vårens klinikkledermøter 2024 lagt frem midlertidighetstall for den enkelte klinikk. Ettersom midlertidighetstallene er basert på data fra 1.10.2024, kan det være litt for tidlig å konkludere med hvorvidt våre tiltak vil få en effekt på midlertidighetstallene. Tiltakene ser foreløpig ikke ut til å ha hatt effekt på de vitenskapelige stillingene, men forhåpentligvis har det hatt noe effekt på de teknisk-administrative stillingene – hvor vi ser en klar nedgang.  

Kommentarer til oversikt (SAP-rapport) over midlertidig ansatte ved Klinmed
Vi har tatt ut en navneliste over alle midlertidig ansatte som inneholder hjemmel for midlertidighet, stillingsprosent, stilling og tiltredelses- og fratredelsesdato ved bruk av SAP-rapporten S_AHR_61016362. Ansatte på honorar og timelønn/TOA er ikke med i rapporten. Rapporten ble tatt ut med data per 1.10.2024. Rapporten er vedlagt.
Som nevnt innledningsvis var det per 1.10.2024 548 årsverk ved Klinmed (fordelt på 887 ansatte). 
Det var til sammen 235 årsverk (357 ansatte) på midlertidighetshjemmel. Hvorav:
· 152 årsverk er ansatt på åremålshjemmel for stipendiat, postdoktor og vitenskapelig assistent
· 6.9 årsverk er ansatt på ekstraervervshjemmel (bistillingshjemmel) i universitets- og høyskoleloven § 7-7 og tidl. UHL § 6-6. 
· 54 årsverk midlertidig ansatt som forsker SKO 1108 og forsker SKO1109
· 13.6 årsverk midlertidig ansatt i tekniske og administrative stillinger 
Dersom man trekker fra de som er midlertidig ansatt som stipendiat, postdoktor, vitenskapelig assistent og på åremål som bistilling/ekstraerverv viser oversikten fra SAP at Klinmed per 1.10.2024 har en midlertidighetsprosent på ca. 19.5 % (76 årsverk). Dette tallet gjelder både de vitenskapelige og teknisk-administrative stillingene. Dersom man kun ser på de midlertidige vitenskapelige i dette utvalget, utgjør dette 62.4 årsverk. Som nevnt innledningsvis er det per 1.10.2024 385 vitenskapelige årsverk. Når man trekker fra stipendiat postdoktor, vitenskapelig assistent og på åremål som bistilling/ekstraerverv gir det 226 vitenskapelige årsverk. Det gir en midlertidighetsprosent for de vitenskapelige på 27.6 %. Dette er noe lavere enn tallene fra Tableau-rapporten. Som kommentert innledningsvis har vi flere fast ansatte i stilling som professor II som sannsynligvis ikke er med tallgrunnlaget i Tableau, fast ansatt i professor II stilling ser per 1.10.2024 ut til å utgjøre 28.8 årsverk. 
Gjennomgående fokusområder
1.	Fast ansettelse ved varighet på mer enn tre år 
Midlertidige ansatte etter §9 (1) a, b eller e som har vært sammenhengende ansatt i mer enn tre år skal anses som fast ansatt. Klinmed har i løpet av 2024 omgjort 10 stillinger til faste på bakgrunn av denne bestemmelsen).

2.	Utlysning av faste eksternt finansierte stillinger
UiOs fastsatte kontrollspørsmål inngår som en del av anmodningsskjemaet som ligger på UiO sine nettsider. Klinmeds enheter benytter dette anmodningsskjemaet. 
Klinmed samarbeider med flere helseforetak som Oslo universitetssykehus (OUS), Akershus universitetssykehus (Ahus), Sørlandet sykehus m.fl. Flere av Klinmeds ansatte er ansatt som professor II/ førsteamanuensis 20 % stilling kombinert med hovedstilling ved et av sykehusene vi samarbeider med. Disse stillingene lyses ofte ut fast, og det varierer om det er Klinmed eller helseforetaket som finansierer den akademiske bistillingen. 
Vurdering av hvorvidt en stilling lyses ut som fast eller midlertidig avhenger av varighet på finansiering og arbeidsoppgaver. Dersom finansieringen og arbeidsoppgavene antas å ha en varighet kortere enn tre år, lyses stillingen stort sett ut som midlertidig. Dersom finansieringen og arbeidsoppgavene antas å ha en varighet på mer enn tre år, lyses stillingen stort sett ut som en fast. Vi ansetter i midlertidige stillinger kun når det er lovhjemmel for midlertidig ansettelse.
Ved Klinmed ble 21 eksternt finansierte stillinger utlyst som faste stillinger i 2024. De utlyse stillingene omfatter både stilling som professor II/ førsteamanuensis i 20 % i kombinerte stillinger, T/A-stillinger og forskerstillinger.

3.	Oppsigelser ved bortfall av eksternfinansiering og arbeidsoppgaver
Totalt 1 fast ansatt på midlertidig finansiering har i løpet av 2024 mottatt vedtak om oppsigelse grunnet bortfall av både ekstern finansiering og arbeidsoppgaver. Det ble funnet oppgaver/finansiering for videre ansettelse av vedkommende, så det ble i etterkant fremmet sak om omgjøring av oppsigelsesvedtaket. 
For ytterligere 1 ansatt ble det fremmet vedtak om oppsigelse, men saken ble trukket rett før vedtaksdato da det ble funnet en annen stilling for vedkommende.

4.	Bruk av timelønnskontrakter og honorarer
Ut ifra oversiktene som vi mottok fra UiO sentralt kan vi lese at Klinmed hadde ca. 1190 forekomster av honorar/timelønn i 2024 med en kostnad på rundt 7.8 millioner kroner. 
Honorarer benyttes hovedsakelig i forbindelse med doktorgradsbedømmelser, bedømmelse av søkere til vitenskapelige toppstillinger, bedømmelse ved kompetanseopprykk, brukermedvirkning, gjesteforelesninger og innlegg på konferanser mv.
Timelønnskontrakter knytter seg i stor grad til undervisning av medisinstudenter og annet undervisningsrelatert arbeid (sensur, retting og veiledning). Det benyttes også timelønn i forbindelse med kortvarig forskningsstøtte (registreringsarbeid, oppfølging av undersøkelsesdata, e-læring ol.).
For de undervisningsrelaterte tilfellene er oppgavene av midlertidig fordi kontraktene ofte er i påvente av ansettelse stilling eller for å dekke opp undervisning under sykefravær ol. Øvrig bruk av timekontrakter har vært grunnet midlertidig behov.

5.	Innleie fra bemanningsforetak
Enheten har ikke benyttet innleie fra bemanningsforetak i 2024. 

6.	Midlertidig ansettelse uten utlysning
Klinmed har i 2024 hatt ca. 89 ansettelser uten forutgående utlysning. Merk at dette er et usikkert tall ettersom vi ikke har tilstrekkelig systemstøtte for å kunne hente ut et nøyaktig tallgrunnlag.
Mange av de direkte ansettelsene har vært knyttet til vikariater, jf. statsansatteloven § 9 (1) bokstav b. Det kan være vikariater i påvente av utlysning/ansettelse i vakant stilling, eller vikariat for i navngitt persons fravær. 
Det er også en del av ansettelsene som er knyttet til midlertidig behov, jf. statsansatteloven § 9 (1) bokstav a. I tilfellene hvor varighetene er over ett år er det vanlig at hjemmel for å unnlate kunngjøring er forskriften til statsansatteloven § 3 (3) som sier «Det kan gjøres unntak fra statsansatteloven § 3 til § 7 ved ansettelse av arbeidstakere i staten som skal utføre oppdrag som er eksternt finansierte.» Klinmed har en høy andel eksternt finansierte stillinger. I noen av tilfellene er også kandidaten nevnt i tildelingsdokumentet fra ekstern finansiør.

7. 	Særlige forhold lokalt
Av særlige forhold lokalt må det trekkes frem at Klinmed har en stor samhandlingsflate med flere av sykehusene. Klinmed har flere ansatte som professor II/ førsteamanuensis 20 % stilling som samtidig innehar en hovedstilling ved et av våre samarbeidende sykehus. Det er ulik pensjonsalder for statsansatte (70 år) og ansatte i helseforetak (72 år). Dette medfører at mens en professor II må fratre sin UiO-stilling ved fylte 70 år, kan vedkommende fortsette å inneha sin hovedstilling i ytterligere 2 år. Denne forskjellen i aldersgrense fører til at den kombinerte stillingen først kan lyses ut når den ansatte har fratrådt sin hovedstilling ved sykehuset, og Klinmed må benytte undervisningsvikarer i påvente av utlysning. En stor andel av undervisningen på vårt institutt forutsetter en klinisk stilling med tilgang til pasienter, og det er et fåtall av kandidater som kan tiltre et undervisningsvikariat.
Nøkkeltall for 2023 viste at 52 % av budsjettet til Klinmed er eksternt finansiert. Bl. a. huser instituttet tre sentre for fremragende forskning og 4 K. G. Jebsen sentre for fremragende forskning. Videre viser tall fra 2023 at Instituttet har 18 EU- finansierte prosjekter, 88 NFR-finansierte prosjekter og 162 øvrige prosjekter. Den høye andelen av ekstern finansiering fører med seg en økning i tidsbegrensede oppgaver og finansiering. Instituttet har videre mange klinikker og avdelinger som arbeider innen svært ulike fagfelt. Dette innebærer at kompetansen sjelden er overførbar til andre enheter som begrenser muligheten til å benytte forsknings- og undervisningskompetanse på tvers av enheter. Det er særlig forsker SKO 1109 som benyttes inn i forskningsrelatert prosjektarbeid. Som tallene tidligere i rapporten viser er det primært forskerstillinger som bidrar inn i midlertidighetsstatistikken.

